# Whaikaha - Minister of Disabled People logoO le fa'asilasilaga lenei mo i latou e fia avea ma sui o le Whaikaha Transformation Management Board

E galulue fa'apa'aga le Whaikaha – Ministry of Disabled People ma tagata e lē atoatoa le malosi o le tino, tagata Māoli e lē atoatoa le malosi o le tino ae e tauivi mo mea lelei (tāngata whaikaha Māori) ma le loaloa o le mālō, ina ia suia le vaega lagolagosua mo tagata e lē atoatoa le malosi, ina ia mafai ai e i latou ma o latou aiga ona ola i le olaga o lo'o latou sa'ilia.

E matou te vala'auliaina i latou e lē atoatoa le malosi o le tino ma tāngata whaikaha Māoli o e fia auai mai i la matou Transformation Management Board.

E matou te fia fa'amautinoa le iai o tagata e lē atoatoa le malosi o le tino ma Tāngata Whaikaha Māoli i le laulauāfono e fai filifiliga.

## Manulautī a le Transformation Management Board

O le Disability System Transformation o se polokalame fa'atino na ioeina e le Kapeneta i lalo o le Disability Action Plan 2019-2023. E aofia ai suiga tāua i le vaega o lagolagosua mo tagata e lē atoatoa le malosi o le tino.

I le Paketi o le 2022, sa pāsia e le Kapeneta se tinotupe sa tu'ueseina mo fuafuaga e lē maufa'atalitalia le tutupu, "ina ia fa'asafua atu le Enabling Good Lives (Fa'aleleia o Olaga Manuia) i le to'atele o le faitau aofa'i o tagata e lē atoatoa le malosi o le tino ma o latou aiga, ma fa'asolosolo lava ina maua e le to'atele o lo'o i le atunu'u le fesoasoani o le Fa'aleleia o Olaga Manuia".

Iā Setema 2023, na fa'asilasila ai e le Mālō le mafai ai e le Whaikaha ona maua le $73.7 miliona i le fa tausaga ma le $40.5 miliona fa'aopoopo i tausaga ta'itasi mo tausaga e mulimuli mai ina ia lagolagoina ai galuega o suiga i le vaega o tagata e lē atoatoa le malosi o le tino. Na maituaina e le Mālō le mana'omia o se fa'aopo'opoga i le aofa'iga i le tupe, ina ia fa'amāe'a ai suiga atoatoa.

O le tinoitupe mo suiga o le a lagolagoina ai le fa'avaeina o se faiga fa'apa'aga tafatolu a le Transformation Management Board ma le Ofisa o le Pulega mo Suiga.

E tumau pea le tofiga a le Transformation Management Board se'ia oo iā Tesema 2025.

**O le a latou va'ava'aia le fa'atinoina o fuafuaga i le:**

* lagolagoina o i latou o lo'o i afioaga ta'itasi e lē atoatoa le malosi o le tino a'o latou lima ta'ita'iina le fa'atupula'ia o vaega fa'apa'aga ma vaega mo agafeso'ota'i.
* lagolagoina tagata e lē atoatoa le malosi o le tino e ono lamatiaina ma sauāina e ala i puipuiga ese'ese (e aofia ai tomai o le puipuiga), vave ona tali atu, o le tele o fesoota'iga i le afioaga ma le malosi o le tali atu ma fa'alauiloaga, pe a mana'omia.
* fa'aleleia ina ia tutusa le avanoa e mauaina ai auaunaga e lagolagoina ai tagata e lē atoatoa le malosi o le tino e ala i le fa'asafua atu o le lagolagosua a le Fa'aleleia o Olaga Manuia i afioaga ua loa tausaga o lima vaivai.
* suia auaunaga o lo'o iai i le taimi nei, e ala i le vave ona fa'asalāvei ma lagolago suiga e ala i le suia o le ituaiga fesoasoani e maua.
* atia'e se polokalame fa'avae e mana'omia ina ia lagolagoina ma fa'amausalī ai le fesoasoani a le Fa'aleleia o Olaga Manuia, e aofia ai le fa'aauala atu i le IT (polokalame fa'atekinolosi), fa'amaumauga ma malamalamaga, ma polokalame fa'aletulafono ma aiāiga.

E tāua le manatua e ave le fa'amuamua autū o le tupe i le atia'eina o se ata fa'ata'atia o le polokalame ina ia fa'amautū fa'avae e mana'omia mo suiga.

### O le tiute tauave a sui o le Management Board o le:

* autalu le aga'iga'i i luma o le polokalame o suiga
* pāsia le vaevaega o tupe i fuafuaga ma'oti
* mātauina vaega e mafai ona toe ave iai le fa'amuamua ina ia lagolagoina ai le suiga
* ioeina o tiute tauave e mana'omia ona fa'atonutonuina mai le pulega autu, ina ia fa'aauau ma e mana'omia ona fetu'utu'una'i vaega i itumālō ma afioaga ina ia maua ai ni i'uga e sili ona lelei.

### O se vaega o le fa'atupula'ia o faigā pa'aga ma tagata e lē atoatoa le malosi o le tino ma afioaga

O le Management Board o se tasi lea o faigā pa'aga mai i faigā pa'aga e tele ua suia le polokalame lagolagosua mo tagata e lē atoatoa le malosi o le tino ina ia fa'aleleia olaga o tagata e lē atoatoa le malosi o le tino ma tānagata whaikaha Māoli i le loaloa o Niu Sila.

E muamua lava ona taua'ao mai e sui auai o le Management Board fautuaga ina ia lagolagoina ai le fa'atinoga o fuafuaga mo suiga lea e fa'atupeina e le tinotupe sa tu'ueseina mo fuafuaga e lē maufa'atalitalia le tutupu, mai le Paketi 2022.

## Vaega e aofia i le avea ma Sui Auai

Ua tu'utoina le Whaikaha i faigā fa'apa'aga tafatolu i le vā o tagata e lē atoatoa le malosi o le tino, tāngata whaikaha Māoli ma le Mālo.

E 9 sui auai o le faigā fa'apa'aga tafatolu a le Management Board:

* e to'atolu tāngata whaikaha Māoli
* e to'atolu tagata e lē atoatoa le malosi o le tino
* e to'atolu sui sinia o ta'ita'i Whaikaha e aofia ai le Pule Sili.

O le a tofia sui auai o le Management Board e le Pule Sili o le Whaikaha, fa'apea lana laulau o tagata e lē atoatoa le malosi o le tino ma tāngata whaikaha Māoli (o ē e lē o manana'o i ni tofiga i le Board).

O le a tofia ta'ito'atasi sui auai o le Transformation Management Board. O le a lē tofia i latou o ni sui o le Disabled Persons Organisations (Fa'alapotopotoga o Tagata e lē Atoatoa le Malosi o le Tino) po'o kulupu i totonu o afioaga.

E mana'omia e sui auai o le Management Board ona usita'ia le tulafono o amioga lea o lo'o limata'ita'iina ai tagata faigaluega mo le lautele.

### O le tu'utoina o lou taimi ma lou totogi

E fa'alima i le tausaga ona feiloa'i le Transformation Board ma e fautuaina le fono fa'afesaga'i i Ueligitone. E lua aso o le a faia ai fono a le Board, e masani lava, o le aoauli o le tasi aso ma le taeao o le aso lona lua. O le a fa'amaopoopo e le Whaikaha faletalimālō e mālōlō ai i le pō ma faigāmalaga ina ia fa'amalieina mana'oga o sui auai. O le a saunia e le Whaikaha faletalimālō talafeagai pe a mana'omia.

E fa'atalitalia foi le faia o sauniuniga ma fa'atinoga e fai a'o le'i faia le fono. O le totogi e maua e sui auai i aso ta'itasi e $600 mo fono e faia i aso ta'itasi ($1200 mo fono e lua aso), lea e aofia ai le taimi mo sauniuniga.

### Iloiloga tuto'atasi

O le faia o iloiloga tuto'atasi a le Management Board, o le a fesoasoani lea e lagoalgoina le fa'aleleia ma fa'aauau ai pea i le auala e fa'agaoioi ai le Board.

## Tomai o lo'o matou sa'ilia

* Tagata e lē atoatoa le malosi o le tino | tutupu ni mea i le olaga i le avea ai o se tāngata whaikaha Māoli. Manatu mamafa ma e fa'aaloalo i le ese'esega ma le tele o mea na tutupu i olaga, mana'oga ma malosiaga o fa'alapotopotoga mo tagata e lē atoatoa le malosi o le tino, ma aumai nei vala i luga o le laulauāfono o filifiliga.
* E mafai ona ia fa'amausalī mataupu fa'avae o le Te Tiriti o Waitangi. E iai le poto masani i le fa'atatauina ma le fa'amausalīina ia mataupu fa'avae o le Te Tiriti o Waitangi i le atia'eina ma le fa'atinoina o aiāiga, lagolagosua, polokalame, māta'ituina ma iloiloga.
* Ta'ita'iga agava'a Malamalama lelei i le ata atoa ma fa'atumauina lana va'aiga sa'o i fuafuaga fa'ata'atitia; fa'aalia le lava o le tomai e mafaufau ai i le ata atoa ma fuafuaga fa'ata'atitia, ma iai se vaaiga paleni i mana'oga o fa'alapotopotoga faipa'aga. E mafai ona aofia i fa'ata'ita'iga le ta'ita'iina o fa'alapotopotoga ma vaega i le itulagi e pei ona iai i fuafuaga fa'ataatitia.
* Ta'ita'iga mautinoa. E naunau ma fesili i vaega uma o lana tofiga; taula'i i i'uga; e fiafia e fesagaia lu'itau auā le taulau manuia o sini; mafai ona malamalama ma iloilo lamatiaga lea e mana'omia ona va'ava'aia. E aofia i fa'ata'ita'iga le fa'atonutonuina o poloketi fa'aauau pea, fa'apea auaunaga poo tupe teu, ina ia fa'amautinoa o loo latou aumaia i'uga e mana'omia ma faia fa'asa'oga pe a mana'omia.
* Suiga. E malamalama i le ese'esega o le fuafuaga fa'aleleia mo suiga ma le fuafuaga fa'aleleia e mana'omia ona fa'aauau pea, ma e iai foi lona poto masani i le galue i se si'osi'omaga e fai mai sui. E mafai ona aofia i fa'ata'ita'iga le atina'eina o tali e fou ma sui le auala e fa'agaoioi ai fa'alapotopotoga ma vaega.
* Pulega. E malamalama i le eseesega o le pulega ma le au fa'atonutonu, ma e iai foi lona poto masani i galuega fa'alepulega i totonu o se si'omaga o tagata faigaluega a le mālō.
* Le va'aiga o polokalame/faila. E masani i galuega o le Transformation Management Office ma e mafai ona maufa'atuatuaina i le taulimaina o polokalame mo suiga e ioeina ma e mana'omia ai le poto masani i mataupu fa'avae o le puleaina o le polokalame.
* Puleaina o tulaga tautupe/tupe teu. Lava lona malamalama i mataupu fa'avae ese'ese i le auala e puleaina ai tulaga tautupe ma teugātupe, ma ia iai foi le tomai e puleaina ai paketi ma fefa'ataua'iga. O nisi o fa'ata'ita'iga, o le fuafua ma le puleaina o fa'asologa faigaluega ma paketi.
* E iai le poto masani i fuafuaga a le Enabling Good Lives (Fa'aleleia o Olaga Manuia). E na te aumaia manatu ma le poto masani e aofia ai lesona ua a'oa'oina mai i le Fuafuaga o le Fa'aleleia o Olaga Manuia.
* So'otaga i le Whaikaha. E na te aumaia manatu ma e masani i le galuega lautele a le Whaikaha.
* Fesoota'iga ma fa'alapotopotoga faipa'aga. E na te aumaia fesoota'iga ma faiā lea e mafai ai ona feso'ota'i atu i le lautele o tagata e lē atoatoa le malosi o le tino fa'apea le leo o aiga, e aofia ai vaega e pei o le Disabled Persons Organsations Coalition, Regional Leadership Groups, National Enabling Good Lives Leadership, Te Ao Marama o Aotearoa, Faiva Ora ma le vaega o ta'ita'iga a le Mana Pasifika ma le Insights Alliance.
* Puleaina o faiā ma isi. E mafai ona atia'e ni faiā maufa'atuatuaina ma talitonuina ma vaega faipa'aga ese'ese.

### Uiga totino o loo matou sa'ilia

* O sē e mafai ona taula'i i luma le mafaufau. E mafai ona ia finau ma fa'aalia le aogā o le faia e o fa'ai'uga ta'itasi.
* Fa'amaoni ma e malamalama. Tautala fa'amaoni, maufa'atuatuaina, fa'aalia le fa'amaoni ma e lē fa'aitū'au.
* E iai se va'aiga sa'o ma e mafai ona mafaufau i se auala e fo'ia ai se tulaga. E naunau e talia manatu fou, e fa'alaeiau ma lagolagosua atu.
* E talisapaia aganu'u ese'ese. E amanaiaina fa'alogona isi ma fa'aaloalo i tagata ese'ese.
* Mafaufauga e fausia a'e ai ni manatu fou. E sogasogā ma e mafaufau lava i auala e taulima ai fa'afitauli ma iloilo mea e ave iai le fa'amuamua.

## Auala e apalai ai

Afai e lē o atoatoa le malosi o lou tino po'o se tāngata whaikaha Māoli ma e te talitonu e fetaui lelei ou tomai i nisi o mea mana'omia o lo'o ta'ua i luga, e matou te fia fa'alogo atu iā te oe.

Fa'amolemole lafo mai lau tusi talosaga o lo'o 'oto'oto mai ai ou tomai ma poto masani e fetaui ma le ituaiga tomai ma uiga o lo'o sa'ilia ma 'oto'oto atu i luga, ma lafo mai ma le CV ua fa'afouina i le transformation@whaikaha.govt.nz a'o le'i tā le 5 i le afiafi o le aso 25 o Oketopa 2023.

Fa'amolemole mātau mai, e taliaina e le Whaikaha tusi talosaga e tusia, e pu'eina le leo po'o le NZSL.

**Afai e iai so'o sau fesili, fa'amolemole fa'afeso'ota'i mai e ala i le:**

* imeli transformation@whaikaha.govt.nz
* vili le 0800 566 601 (Aso Gafua, Aso Lua, Aso Tofi ma le Aso Faraile 8am – 5pm, ma le Aso Lulu 9:30am – 5pm).